|  |
| --- |
| **S.C. ADMINISTRATOR IMOBILE ŞI PIEŢE S.R.L.** |
|  | Sediu social: Piața Cuza Vodă, str. Cuza Vodă, nr. 89, Tîrgu Mureş, jud. Mureș Nr. Reg. Com. J 26/801/2004, CIF RO 16405213Tel./Fax: 0265-250 225, 0265-250 221E-mail: contact@piete-tgmures.ro Web: www.piete-tgmures.ro |  |

**Nr. 1530/ 12.05.2022**

**(nu produce efecte juridice)\***

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**e-mail:** **primar@tirgumures.ro** **www.tirgumures.ro**

**Nr. \_\_\_\_\_\_\_\_\_\_\_din data de \_\_\_\_\_\_\_\_\_\_\_\_\_\_\_\_\_\_\_\_2022**

 **INIȚIATOR**

 **PRIMAR**

 **SOÓS ZOLTÁN**

**REFERAT DE APROBARE**

**privind modificarea Hotărârii Consiliului local nr. 89/2022 referitoare la aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public**

S.C. Administrator Imobile și Piețe S.R.L. este o societate comercială a cărei unic acționar este Consiliul Local al Municipiului Târgu Mureș și își desfășoară activitatea în baza Contractului de Concesiune nr. 1109 din 01.04.2022 aprobat prin H.C.L. nr. 88 din 31.03.2022.

Prin H.C.L. nr. 89 din 31.03.2022 s-a aprobat Regulamentul de Organizare și Funcționare a Serviciului Public de Întreținere a Parcărilor cu Plată și Zonelor de Staționare cu plată aflate pe domeniul public.

 În conformitate cu Regulamentul parcărilor publice cu plată, străzile George Enescu, Tineretului și Tușnad între Piața Trandafirilor și str. Iuliu Maniu sunt cuprinse în Zona 0 (zero) a parcărilor publice cu plată unde nu este valabil nici un fel de abonament de parcare ceea ce crează o stare de nemulțumire și disconfort pentru utilizatorii parcărilor acestor străzi întrucât majoritatea dintre aceștia au locurile de muncă în instituțiile care au sediul pe aceste străzi sau în vecinătatea acestora ori domiciliază în zona respectivă și nu pot parca cu abonament.

De remarcat este și faptul că în vecinătatea acestor străzi sunt puține locuri de parcare din Zona 1 respectiv parcarea de incintă de la Hotel Parc cu 19 locuri și parcarea de pe str. Plevnei cu 24 de locuri.

 Față de cele de mai sus, supunem spre aprobarea Consiliului Local municipal, modificarea Hotărârii Consiliului local nr. 89/2022 referitoare la aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public.

 **S.C. Administrator Imobile și Piețe S.R.L. Administrația Domeniului Public**

 **Administrator, Director,**

 **Ujică Valer Florian Moldovan**

 **(nu produce efecte juridice)\***

**R O M Â N I A Inițiator**

**JUDEŢUL MUREŞ PRIMAR**

**CONSILIUL LOCAL AL MUNICIPIULUI TÂRGU MUREŞ SOÓS ZOLTÁN**

 **H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_2022**

 **privind modificarea Hotărârii Consiliului local nr. 89/2022 referitoare la aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public**

 ***Consiliul local al municipiului Târgu Mureș, întrunit în şedinţă ordinară de lucru,***

**Având în vedere :**

* Referatul de aprobare inițiat de Primar privind modificarea Hotărârii Consiliului local nr. 89/2022 referitoare la aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public
* Raportul de specialitate nr. \_\_\_\_\_\_\_\_\_\_\_\_ al Direcţiei juridice contencios administrativ şi administraţie publică locală
* Avizul favorabil al Serviciului Public Administraţia Domeniului Public
* Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile:**

* HCLM nr. 89/31 martie 2022 privind aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public
* O.G. nr. 71/2002 privind organizarea și funcționarea serviciilor publice de administrare a domeniului public și privat de interes local cu modificările și completările ulterioare,
* O.U.G. nr. 195/2002 republicată privind circulația pe drumurile publice,
* H.G. nr. 1391/2006 de aprobare a Regulamentului de aplicare a O.U.G. nr. 195/2002
* O.G. nr. 2/2001 privind regimul juridic a contravenților
* Art. 80- 81 din Legea 24/2000 privind normele de tehnică legislativă pentru elaborarea actelor normative, republicată.
* Art. 7 alin 1 și 2 din Legea nr. 52/2003 privind transparența decizională în administrația publică, republicată,

 **În temeiul** art. 129 alin 1 și alin 2 , lit. d și alin 7, lit s din O.U.G. nr. 57/2019 privind Codul administrativ cu modificările și completările ulterioare

 **H o t ă r ă ş t e :**

 **Art. I.** Se aprobă modificarea Hotărârii Consiliului local nr. 89/2022 referitoare la aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public, după cum urmează:

1. **Art. 75 din Regulament , litera A, Zona 0 – (centrală / ultracentrală),** prescurtat **Zona 0 –** culoare roșie (taxarea se face la 30 de minute)**,** se modifică conform anexei 1, care face parte din prezenta hotărâre.
2. **Art. 75 din Regulament , litera B, Zona I** (**semicentrală), prescurtat Zona I - culoare galbenă (taxarea se face la 30 de minute)** )**,** se modifică conform anexei 2, care face parte din prezenta hotărâre.

 **Art. II.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Serviciul Public Administrația Domeniului Public și S.C. Administrator Imobile și Piețe S.R.L.

 **Art. III.** În conformitate cu prevederile art. 252 alin 1 lit. c ale art. 255 din O.U.G. nr. 57/2019 privind Codul Administrativ și art. 3, alin 1 din Legea nr 554/2004 a Contenciosului Administrativ, prezenta hotărâre se înaintează Prefectului Județului Mureș pentru exercitarea controlului de legalitate.

 **Art. IV.** Prezenta hotărâre se comunică la :

* Serviciului Public Administrația Domeniului Public
* S.C. Administrator Imobile și Piețe S.R.L.

**Viză de legalitate,**

**Secretarul general al Municipiului Târgu Mureș**

**Bâta Anca**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrati, cu modificările şi complerătile ulterioare**